Anders Bang Hanssen (1845–1921)

Anders Bang Hanssen Leirbakhei (født 3. september 1845 på Selfors i Mo herred, død 19. desember 1921) var en norsk politiker og ordfører.

I årene 1865–1866 studerte han ved lærer-seminaret i Mosjøen, og arbeidet som lærer ved Ytteren og Skonseng fra 1866 frem til 1888. I årene 1888–1916 var han lensmann i Mo herred.

Hanssen var sammenhengende innvalgt i Mo herredstyre i 37 år, fra 1876 til 1913. Han hadde flere kommunale verv, deriblant formann i fattigstyret, formann i skolestyret, formann i ligningskommisjonen og herredskasserer fra 1888 til 1905. Fra 1883 til 1888 var han ordfører i Mo herred.

Fra 1876 til 1919 var han også kasserer i Mo sparebank.

I 1914 ble han tildelt borgerdådsmedaljen i sølv.

 Referanser 

Kategori:Ordførere i Mo herred
Kategori:Partiløse ordførere
Kategori:Selfors
Kategori:Personer fra Rana kommune
Kategori:Medaljen for borgerdåd